**Ажлын хорооны 8-р хурал**

Тойм

|  |  |  |
| --- | --- | --- |
| **Хугацаа** | **2011-07-18 ~ 2011-07-21** | |
| |  |  | | --- | --- | |  | **Газар** | | Бүгд найрамдах Хятад ард улс> Ниншя Хуйн ӨЗО, Инчүан хот, Кемпинский зочид буудал | |
| **Зохион байгуулсан** | Бүгд найрамдах Хятад ард улс> Ниншя Хуйн ӨЗО | |
| **Оролцсон байдал** | Оролцогч 5 улсын 25 орон нутаг, холбогдох албан байгууллага | |
|  | Хятад улс | Хэйлонжан муж, Шаньдун муж, Ниншя Хуйн ӨЗО |
|  | Япон улс | Тояама муж, Хёго муж, Тоттори муж, Шиманэ муж |
|  | Солонгос улс | Пусан хот, Дэгү хот, Ульсан хот, Кёнги муж, Чүнчонбүг муж, Жолланам муж, Кёнсанбүг муж, Кёнсаннам муж, Жэжү муж |
|  | Монгол улс | Булган аймаг, Орхон аймаг |
|  | ОХУ | Буриадын БНУ, Забайкальск хязгаар |
|  | Холбогдох байгууллага | Солонгосын гадаад харилцаа, худалдааны яам |

**Агуулга**

* 2014 онд 10-р Бүгд хурлыг Солонгос улсын Жолланам мужид зохиохоор шийдвэрлэсэн.
* Солонгос улсын Кёнсанбүг мужид холбооны хэрэг эрхлэх газрыг үргэлжлүүлэн байршуулах шийдвэр гарсан.
* Био эмичилгээний аж үйлдвэрийн салбар хороог байгуулах шийдвэр гарсан.
* Салбар хороо байгуулах ажиллуулах тухай журамд өөрчлөлт оруулсан.

**Тунхаг**

2011 оны NEAR Холбооны ажлын хорооны 8-р хурал

**NEAR Холбооны ажлын хорооны 8-р хурал 2011-07-07**

**Тунхаг**

ЗХАБНЗЗХ-ны ажлын хорооны 8-р хурал 2011 оны 7 сарын 19-ний өдөр Хятад улсын Ниншя Хуйн ӨЗО-ны Инчүан хотноо “Хамтын ажиллагааг гүнзгийрүүлэн хамтдаа хөгжил цэцэглэлт рүү” хэмээх сэдвээр зохиогдож, үүнд Монгол, Орос, Солонгос, Хятад, Япон 5 улсын гишүүн болон гишүүн бус 26 байгууллагын 90 төлөөлөгч оролцов.

Хурлын нээлтийн ажиллагааны дараагаар Холбооны гол үйл ажиллагаа болон 2010 онд Кёнги мужид зохиогдсон бүгд хурал, Хэрэг эрхлэх газар, 8 дэд хороодын гол үйл ажиллагааны тайлан тавигдав. Дараагаар нь NEAR Холбоог хөгжүүлэх тухай гишүүн байгууллагуудаас илтгэл тавьж, Солонгос улсын Жолланам муж, Кёнсанбүг муж, Чүнчонбүг муж, Холбооны Хэрэг эрхлэх газраас санал тавьж, энэ талаар хэлэлцүүлэг явагдав. Мөн ажлын хорооноос санал болгосон зүйлийг хэлэлцэж, 2012 оны 9-р Бүгд хуралд дэвшүүлэх саналын талаар тохиролцсон бөгөөд хурлын дэлгэрэнгүй агуулгыг дор дурдав.

**Холбооны гол үйл ажиллагааны тайлан**

1. **2010 онд Кёнги мужид зохиогдсон Холбооны 8-р Бүгд хурлын тайлан**

Холбооны 8 дахь удаагийн тэргүүлэгч байгууллага болох Солонгос улсын Кёнги мужид 2010 оны 10 сарын 27-29-ний өдрүүдэд “Хамтын ажиллагаагаар хамтын хөгжил цэцэглэлт рүү” хэмээх сэдвээр зохиогдож, үүнд 5 улсын 48 байгууллагын 121 төлөөлөгч оролцлоо. Хурлаар 2012 онд NEAR Холбооны 9-р Бүгд хурлыг Ниншя Хуйн ӨЗО-д зохион явуулах шийдвэр гарсан бөгөөд Холбооны үндсэн дүрмийн 7-р зүйл (Удирдлага), 20-р зүйл(Хэл),-ийн журамд нэмэлт өөрчлөлт оруулах болон ОХУ-ын Кемеровск мужийг Холбоонд гишүүнээр элсүүлэхийг батлав. Гишүүний хураамж нэвтрүүлэх хугацааны талаарх саналыг шийдвэрлэлгүй орхив. Мөн Холбооны Хэрэг эрхлэх газраас санал болгосон Дундад Азийн бүсийн орон нутгуудийг Холбооны эчнээ гишүүнээр элсүүлэх тухай тогтолцоог нэвтрүүлж, дэд хороодын бүрэлдэхүүний заалтын талаарх зүйлд нэмэлт өөрчлөлт оруулж, дараагийн ажлын хорооны хуралд дэвшүүлэхээр болсон бөгөөд дэд хороодын үйл ажиллагааг идэвхжүүлэхийн тулд бусад орон нутгуудаас хүсэх тохиолдолд дэд хорооны хамтран зохицуулагчаар ажиллахыг шийдвэрлэсэн.

1. Холбооны Хэрэг эрхлэх газрын гол үйл ажиллагааны тайлан

Хэрэг эрхлэх газраас 1) Гишүүн байгууллагуудын гадаад харилцааны мэргэжилтнүүд хоорондын харилцааг бэхжүүлэхийн тулд 2011 оны 5 сарын 18-20-ны өдрүүдэд NEAR Холбооны гадаад харилцааны мэргэжилтнүүдийн хурлыг зохиож, үүнд 5 улсын 34 байгууллагаас оролцов. 2) Холбооны нэр хүндийг олон улсад бэхжүүлэхийн тулд AER, UNESCAP зэрэг төрөл бүрийн олон улсын байгууллагуудтай хамтын ажиллагааг тогтоосон. 3) Гишүүн улсаас жил бүр төрийн албан хаагчийг төлөөлөгчөөр ажиллуулж олон улсын байгууллагын бүтцийн шаардлагад нийцсэн тогтолцоотой болсон. 4) Холбоо байгуулагдснаас хойш Холбооны үйл ажиллагаа, үр дүнг нэгтгэсэн 「NEAR эмхэтгэл」гаргасан. Мөн NEAR News сэтгүүлийг 2 сар тутамд 6 улсын хэлээр хэвлэн гаргаж тараасан. 5)Зүүн хойд Азийн бүсийн ногоон хөгжлийн хамтын ажиллагаа” хэмээх сэдвээр 2010 оны 10 сарын 26-ны өдөр 5 улсын эдийнг засаг, байгаль орчны холбогдох эрдэмтэн мэргэжилтнүүд зэрэг 300 гаруй хүн оролцсон 「NEAR олон улсын эдийн засгийн форум」зохиосон. 6) Ажлын хорооны хурал ба бүгд хурлын үйл ажиллагааг саадгүй явуулах бэлтгэлийн тулд Холбооны тэргүүлэгч байгууллагатай нягт харилцаатай байж туслан дэмжиж байна.

1. **Дэд хороодын үйл ажиллагааны тайлан**
2. Эдийн засаг, худалдааны дэд хороо

Солонгос улсын Кёнсанбүг муж 2009 оны 12 сард Гүми хотноо эдийн засаг, худалдааны мэргэжилтнүүдийн хурлыг зохиосон. Хуралд 5 улсын 50 гаруй эдийн засгийн холбогдох мэргэжилтнүүд оролцож, орон нутгууд эдийн засгийн хямралыг давсан арга туршлага болон эдийн засаг, худалдааны хорооны үйл ажиллагааг идэвхжүүлэх арга зам зэргийн талаар илтгэл, хэлэлцүүлэг явагдсан. Мөн 2010 оны 9 сард FAO Ази номхон далайн бүсийн чуулган, 2010 оны 10 сард Кёнжү хотноо G20 сангийн яамны сайд, Төв банкны дарга нарын хурал зохиогдсон ба 2012 оны 9-10 сард Зүүн хойд Азийн эдийн засгийн хамтын ажиллагааг идэвхжүүлэх хурлын зэрэгцээ худалдааны уулзалтыг зохиохоор төлөвлөөд байна.

1. Байгаль орчны дэд хороо

Япон улсын Тояама муж байгаль орчны дэд хорооны 9-р хурлын дараах үйл ажиллагааны байдлын тайланг орчуулан гишүүн байгууллагуудад тарааж, дэд хорооны тусгайлсан төсөл (элсний нүүдлийг өргөн цар хүрээтэй ажиглах тогтолцоог байгуулах, далайн хог, хаягдлын судалгаа) судалгааг явуулж, Японы тэнгисийн эрэг хавийн байгаль орчны хамтын ажиллагааны төв(NPEC)-ийн вэбсайтад тавьсан ба байгаль орчны дэд хорооны 10-р хурлыг 2011 оны намар зохиохоор төлөвлөөд байна.

1. Боловсрол.соёлын харилцааны дэд хороо

Япон улсын Шиманэ муж нь ОХУ-ын Приморийн хязгаарын ардын дууны “Ярмарка” хамтлагыг урин тоглуулсан. Мөн Шиманэ мужийн сургуулийн найрал дууны хамтлагынхантай хамтарсан тоглолт зохион байгуулж, “Зүүн хойд азийн олон улсын соёлын арга хэмжээ”-г явуулсан. Зүүн хойд Азийн бүсийн дараах үеийг авч явах залуу боловсон хүчнийг бэлтгэх үүднээс 2011 оны 7 сарын 29-ний өдрөөс 8 сарын 3-ны өдрүүдэд нутгийн соёлтой танилцах, сэдэвт сургалтад оролцох зэрэг соёлын харилцааны хөтөлбөр болох “2011 оны Зүүн хойд Азийн харилцааны жигүүр Шиманэд” арга хэмжээг зохиох төлөвлөгөөтэй байна.

1. Гамшгаас сэргийлэх дэд хороо

Япон улсын Хёго мужид 2011 оны 3 сард “Олон улсын яаралтай тусламж” сэдвээр гамшгаас сэргийлэх хорооны 9-р хурал зохиогдож, үүнд 41 мэргэжилтэн оролцсон. 2012 оны 3 сард гамшгаас сэргийлэх хорооны 10-р хурлаар энэ жилийн 3 сард Японы зүүн нутгуудад гарсан хүчтэй газар хөдлөлтөд дэмжлэг үзүүлсэн тухай танилцуулж, “Олон нийтийн гамшгаас сэргийлэх чадварыг сайжруулах” сэдвээр бэлтгэл, сургалт зохиохоор төлөвлөөд байна.

1. Шинжлэх ухаан, технологийн хороо

Солонгос улсын Кёнги муж “Биотехнологийг хөгжүүлэх арга зам” сэдвээр 2009 онд шинжлэх ухаан, технологийн хорооны 2-р хурлыг зохиосон. 4 улсын 9 байгууллагын био салбарын 24 төлөөлөгч оролцож, Кёнги мужийн шинжлэх ухаан, технологийн бодлогын танилцуулга, био салбарын олон улсын хамтын ажиллагааны туршлага зэрэг илтгэл тавигдаж, Зүүн хойд Азийн бүсийн био аж үйлдвэрийн салбарын мэдээлэл солилцох болон сүүлийн үеийн технологийн чиг хандлага, мэдээллийг солилцсон.

1. Далай загасны аж үйлдвэрийн дэд хороо

Хятад улсын Шаньдун муж 2009 онд тус хороог үүсгэн байгуулах хурал зохиож дараагаар нь 2011 онд далай загасны аж үйлдвэрийн хорооны үйл ажиллагааны талаар танилцуулсан. Далайн нөөц баялагийг шинжлэх ухаанчаар ашиглах форумыг 2011 оны 9 сарын 15-18-ны өдрүүдэд Хятад улсын Шаньдун мужийн Ентай хотод зохиож, сэргээгдэх боломжтой далайн нөөцийг боловсруулан гаргах, далйан загас, ургамлын төрлийн судалгааны форум болох ба холбогдох чиглэлийн компани, соёлын газруудаар аялуулна.

1. Аялал жуулчлалын дэд хороо

Хятад улсын Хэнан муж “Хэнан муж-Солонгосын соёл, аялал жуулчлалын харилцааны жил” арга хэмжээг явуулж, Жөн Жөү-Инчоны чиглэлд тогтмол нислэх хийх” гэрээ байгуулсан ба Жөнжөү Дэлхийн аялал жуулчлалын хотын захирагч нарын форум, Хятадын олон улсын Шар мөрний аялал жуулчлалын фестивалийг амжилттай зохион байгуулсан. 2010 оны 10 сард “Нүүрстөрөгчийн гаралт багатай аялал жуулчлалыг Зүүн хойд Азиас эхлье” хэмээх сэдвээр Зиа Зуо хотноо гишүүн байгууллагуудын нүүрстөрөгчийн гаралт багатай аялал жуулчлалын бодлогоос танилцуулах зэргээр Зүүн хойд Азийн бүсийн аялал жуулчлалын салбарын хөгжилд хувь нэмэр оруулах аялал жуулчлалын дэд хорооны ээлжит хурлыг зохиов.

1. Эрчим хүч, уур амьсгалын өөрчлөлтийн хороо

Солонгос улсын Дэгү хот 2012 оны 4 сард тус хороог байгуулсны дараах анхны хурлыг зохионо. Гишүүн байгууллагууд хооронд эрчим хүч уур амьсгалын бодлогын харилцаа ба шилдэг арга туршлагаас таниулахын тулд эрчим хүч уур амьсгалын өөрчлөлтийн форумыг тогтмол зохиож, сэргээгдэх шинэ эрчим хүчний үзэсгэлэнг давхар зохиохоор төлөвлөсөн. Гишүүн байгууллагуудаас өргөнөөр оролцохыг хүссэн.

Гишүүн байгууллага дэд хороод зэрэг холбооны арга хэмжээ төдийгүй гишүүн байгууллагуудын арга хэмжээнд ч идэвхтэй оролцож бодит харилцаа хамтын ажиллагааг улам бэхжүүлнэ.

Гишүүн байгууллагуудын илтгэл, хэлэлцүүлэг

1. Хятад улсын Ниншя Хуйн ӨЗО-д 2012 оны Зүүн хойд Азийн бүсийн цэцэрлэгжүүлэлт, тарималжуулалтын аж үйлдвэрийн семинар зохиох санал

Зүүн хойд Азийн бүсийн газар тариалан шинжлэх ухаан технологийн харилцаа, хамтын ажиллагааг гүнзгийрүүлэхийн тулд 9-р Бүгд хурлын зэрэгцээ “Зүүн хойд Азийн бүсийн цэцэрлэгжүүлэлт, тарималжуулалтын аж үйлдвэрийн семинар” зохиохыг санал болгож, үүнийг хэлэлцсэний эцэст 2012 оны 7 сард зохиож, гишүүн байгууллагуудаас холбогдох мэргэжилтнүүдийг өргөнөөр оролцуулахаар болов.

1. **Солонгос улсын Жэжү мужийн NEAR Холбоог хөгжүүлэх тухай санал**
2. Дэд хороодыг байгуулах журмыг тогтоох

Дэд хороог бүтцийн зохион байгуулалттай байгуулахын тулд үндсэн дүрэмд дэд хорооны журмыг нэмэн оруулж, дэд хороо байгуулахад тавигдах шаардлага, зохицуулагч байгууллагын үүрэг зэргийн талаар заалт оруулах

1. Гишүүн байгууллагуудын хуралд оролцох хүндрэлийг багасгахын тулд Холбооны гадаад харилцааны мэргэжилтнүүдийн хурал, ажлын хорооны хурлын хугацаанд дэд хороодын хурлыг зэрэг зохиох

Дэд хорооны хурлыг зохиоход нэг сэдвийг тогтож, тэр талаар гишүүн байгууллагууд илтгэх болон хэлэлцэх шаардлагатай бөгөөд хуралд оролцогч байгууллагуудын хэл ойлголцуулахын тулд Working Language хэрэгтэй гэсэн саналын дагуу хэлэлцсний эцэст шийдвэрлэв.

**3. Монгол улсын Орхон аймгийн гадаад харилцаа, хамтын ажиллагааны туршлага**

Монгол улсын Орхон аймаг Орос, Хятадын ӨМӨЗО, Болгар, Герман, Унгар, Америк зэрэг улсуудаас авахуулаад Холбооны гишүүн байгууллагуудтай олон улсын харилцаа, хамтын ажиллагааг явуулж байгаа бөгөөд олон улсын харилцаа, хамтын ажиллагааг өргөжүүлэн хөгжүүлэх, олон улсын харилцаанд нутгийн хувийн хэвшил, байгууллагуудын оролцоог нэмэгдүүлж үр бүтээмжийг дээшлүүлэх талаар хичээн ажиллаж буй талаар илтгэсэн.

**Ажлын хорооны хурлын санал, хэлэлцэх зүйл**

1. **2014 оны Холбооны 10-р Бүгд хурлыг Солонгос улсын Жолланам мужид зохиох хүсэлт**

Солонгос улсын Жолланам муж том хэмжээний олон улсын арга хэмжээзохиох арга туршлагаар дамжуулан орон нутгийн глобалчлалд гол үүрэгтэй NEAR Холбооны бүгд хурлыг өөрийн мужид зохиох хүсэлт тавьсныг ажлын хорооны хуралд оролцогчид хэлэлцсний эцэст 2012 оны 9-р бүгд хуралд албан ёсоор дэвшүүлж, хэлэлцүүлэхээр шийдвэрлэв.

2 Солонгос улсын Кёнсанбүг мужийн Холбооны Хэрэг эрхлэх газрыг үргэлжлүүлэн ажиллуулах болон байнгын байршуулах санал

Кёнсанбүг муж 2004 онд Холбооны Хэрэг эрхлэх газрыг байршуулсны дараа “Хэрэг эрхлэх газрыг байгуулах болон үйл ажиллагаанд дэмжлэг үзүүлэх журам”-ыг гарган байгууллагын үйл ажиллагааг тогтвортой явуулахын тулд санхүү, хүн хүчинд идэвхтэй дэмжлэг үзүүлж цаашид Холбооны Хэрэг эрхлэх газрыг үргэлжлүүлэн ажиллуулах болон байнгын байршуулах санал тавьсан. Үүнд хуралд оролцогч байгууллагууд Кёнсанбүг мужийн зүтгэлийг өндөр үнэлж, хэлэлцсний эцэст Холбооны Хэрэг эрхлэх газрыг үргэлжлүүлэн ажиллуулах тухай 2012 оны 9-р Бүгд хуралд албан ёсоор санал дэвшүүлж хэлэлцүүлэхээр шийдвэрлэсэн.

Цаашид Кёнсанбүг муж Хэрэг эрхлэх газрыг байнгын ажиллуулах тухай саналаа илэрхийлсэн.

**3. Дэд хороог шинээр байгуулах санал**

1) Солонгос улсын Чүнчонбүг муж, Жолланам мужаас тус тус санал болгосон эмчилгээний аж үйлдвэрийн дэд хороо, газар тариалангийн дэд хороог шинээр байгуулах шийдвэр гарсан.

2) Зохицуулагч байгууллага нь дэд хорооны үйл ажиллагааг идэвхжүүлэхийн тулд дэд хороог байгуулах болон ажиллуулах журмыг сахин мөрдөж, дараагийн бүгд хурал хүртэл дэд хорооны үйл ажиллагааны талаарх санал бодол, шаардлага зэргийг гишүүн байгууллагуудаас авч, цаашдын үйл ажиллагааны чиг хандлагын талаар дараагийн бүгд хуралд тайлагнана.

**4. Дэд хороог байгуулах болон ажиллуулах журамд нэмэлт өөрчлөлт оруулах санал**

Хэрэг эрхлэх газраас 2010 оны 8-р бүгд хурлаар шийдвэрлэсэн хамтарсан зохицуулагчийн тогтолцоо, дэд хорооны бүрэлдэхүүний заалтад засвар оруулахыг шийдвэрлэсэн. Иймд ажлын хорооны хурлаас бүгд хурлын шийдвэр болон гишүүн байгууллагуудын санал зэрэгт үндэслэн хуралд оролцогч гишүүн байгууллагууд хэлэлцсэний эцэст дэд хороог ажиллуулах болон байгуулах тухай журамд нэмэлт өөрчлөлт оруулж, дараагийн бүгд хуралд энэ талаар тайлагнана.

|  |  |
| --- | --- |
| **Өөрчлөлт оруулахын өмнө** | **Өөрчлөлт оруулсны дараа** |
| **5-р зүйл(Үйл ажиллагаа)** 1. Дэд хороод бүрийн харилцаа холбоо, зохицуулалт, үйл ажиллагааг хариуцсан нэг байгууллага/цаашид зохицуулагч байгууллага гэх/ байна | **5-р зүйл(Үйл ажиллагаа)** 1. Өөрчлөлт оруулахын өмнөхтэй адил |
| 2. Зохицуулагч байгууллагын хугацаа 2 жил бөгөөд үргэлжлүүлэн ажиллаж болно. | 2. Зохицуулагч байгууллагын хугацаа 2 жил бөгөөд үргэлжлүүлэн ажиллаж болох бөгөөд хүсвэл хамтран зохицуулагч байгууллагын хамтаар хороог ажиллуулж болно.  **.** |
| 4. Дэд хороод нь шаардлагатай үед хурал зохион байгуулна. | 3. Өөрчлөлт оруулахын өмнөхтэй адил |
| 5. Шинээр бий болсон. | **4.** Хороодыг ажиллуулах хугацаанд нэгээс дээш удаа хурал мөн өөр бусад үйл ажиллагааг явуулна. |
| 6. Шинээр бий болсон. | 5. Хороог ажиллуулахад гишүүн байгууллагуудын оролцоог 5 улсын 10-аас дээш байгууллагад байлгана. |
|  | 6. Шаардлагатай үед ажлын хороо нь дэд хороодын үйл ажиллагааны байдалд дүгнэлт хийнэ. |

|  |  |
| --- | --- |
| **Өөрчлөлт оруулахын өмнө** | **Өөрчлөлт оруулсны дараа** |
| 6-р зүйл(Оролцоо) 1. Дэд хородын үйл ажиллагаанд оролцохыг хүсэгч байгууллага нь тухайн хорооны зохицуулагч байгууллагад оролцох хүсэлтээ илэрхийлнэ.  2. Зохицуулагч байгууллага тухайн дэд хорооны бүрэлдэхүүнд өөрчлөлт орох тохиолдолд ажлын хороонд мэдэгдэнэ | 6-р зүйл(Оролцоо) 1. Бүх гишүүн байгууллагууд холбооны бүх эд хорооны үйл ажиллагаанд оролцох эрхтэй.  2. устгах |
|  |  |
| **8-р зүйл(Хэрэг эрхлэх газартай хамаарах нь)** Зохицуулагч байгууллага нь дэд хорооны хурлаар хэлэлцсэн зүйлийг хэрэг эрхлэх газарт бичгээр хүргэж, Хэрэг эрхлэх газар нь дэд хорооны бүрэлдэхүүнд ороогүй бусад байгууллагуудад бичгээр хүргэнэ. | **8-р зүйл(Хэрэг эрхлэх газартай хамаарах нь)** Зохицуулагч байгууллага нь дэд хороодын үйл ажиллагааны тайланг мөн хурлын үр дүнг хэрэг эрхлэх газарт бичгээр хүргэж, Хэрэг эрхлэх газраас үүнийг бүх гишүүн байгууллагуудад бичгээр хүргэнэ. |
| Нэмэлт зүйл  Энэ журам нь 2010 оны 10 сарын 28-ны өдрөөс хэрэгжинэ. | Нэмэлт зүйл  Энэ журам нь 2010 оны 10 сарын 28-ны өдрөөс хэрэгжинэ.  Нэмэлт зүйл  Энэ журам нь 2011 оны 7 сарын -ны өдрөөс хэрэгжинэ. |

5. Хэрэг эрхлэх газраас гишүүний хураамж нэвтрүүлэх саналын талаар 0000 шийдвэрлэнэ.

Нэмэлт зүйл

Ийнхүү ЗХАБНЗЗХ-ны ажлын хорооны 8-р хурлын тунхагыг англи хэлний хамтаар монгол, орос, хятад, солонгос, япон 6 хэлээр үйлдэж, Холбооны бүх гишүүн байгууллагуудад хүргүүлнэ.